Dinsdag 26 mei: videobellen met Wouter Gudde en Mark-Jan Fledderus - FC Groningen
2169 views | 3x gedeeld
1471 views | 2x gedeeld 7 Jaar tronkstraf vir eienaar van ’n onpadwaardige voertuig - Jy en die RegJy en die Reg
Tuis › Artikels › 7 Jaar tronkstraf vir eienaar van ’n onpadwaardige voertuig
7 Jaar tronkstraf vir eienaar van ’n onpadwaardige voertuig
Die padsterftesyfer in Suid-Afrika is uitermatig hoog. Jy kan deur enige parkeerarea gaan stap en slegs kyk na die loopvlak van motors se bande om te sien dat ’n groot persentasie van voertuie op ons paaie nie padwaardig is nie.
Op 11 Oktober 2013 het ʼn landdros ’n vonnis opgelê wat hopelik as afskrikmiddel gaan dien vir eienaars van vragmotors of enige persoon wie se voertuig nie padwaardig is nie. Hierdie vonnis is nie gemik op die bestuurders van onpadwaardige voertuie nie, maar op die eienaars daarvan.
Die landdros het die eienaar van die vragmotor, wat onpadwaardig was en in 2010 gelei het tot die dood van twee persone, gevonnis tot sewe jaar direkte gevangenisstraf. Die eienaar is skuldig bevind op twee aanklagte van strafbare manslag. Die landdros het gemeld dat die voertuig beslis onpadwaardig was en volgens die hofverslag was die remme asook die stuurwiel gebrekkig.
Busmaatskappye, vervoermaatskappye, boerderye en enige iemand wat toelaat dat ’n ander persoon met sy voertuig ry (insluitend busse, vragmotors, huurmotors, trekkers, leerlinglisensievoertuie, ens.) moet van hierdie bevel kennis neem. Die hof het nie die bestuurder nie, maar die eienaar aangekla van strafbare manslag.
’n Onpadwaardige voertuig kan ook die uitbetaling van die voertuig se versekering beïnvloed.
In geval van ’n ongeluk waar so ʼn voertuig betrokke is, sal die eienaar en die bestuurder vervolg word op verskillende gronde van nalatigheid. Maak dus seker dat jou voertuie padwaardig is. Hierdie verantwoordelikheid kom tog saam met die plesier van die besit van ’n motor.